Postul BBC Radio 4 va difuza, pe 22 august, un reportaj de 28 de minute despre drumurile „criminale” din România, în condițiile în care țara noastră se situează pe primul loc în Europa în ceea ce privește rata accidentelor mortale de pe șosele. Anual, în România mor de două ori mai multe persoane, comparativ cu media Uniunii Europene și de trei ori mai mult, în comparație cu Marea Britanie, informează BBC.

„Fiecare om din România cunoaște pe cineva care a murit într-un accident rutier”, precizează jurnaliștii britanici în prezentarea reportajului care va fi difuzat săptămâna viitoare în Marea Britanie.

Materialul jurnalistic va include și un portret al omului de afaceri Ștefan Mandachi, devenit notoriu odată cu inițierea protestului #șîeu și a construirii primului metru de autostradă în Moldova.

editor web: Mihnea Lazăr